CELEX: 22012D0202
Language: hr
Date: 2012-10-26 00:00:00
Title: Odluka Zajedničkog odbora EGP-a br. 202/2012 od 26. listopada 2012. o izmjeni Priloga XX. (Okoliš) Sporazumu o EGP-u

11/Sv. 117
            
            
               HR
            
            
               Službeni list Europske unije
            
            
               49
            
         22012D0202
   
               L 021/54
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 202/2012
   od 26. listopada 2012.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, (dalje u tekstu „Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu (EZ) br. 1005/2009 Europskog parlamenta i Vijeća od 16. rujna 2009. o tvarima koje oštećuju ozonski sloj (1) treba unijeti u Sporazum o EGP-u.
            
         
               (2)
            
            
               Uredbu Komisije (EU) br. 744/2010 od 18. kolovoza 2010. o izmjeni Uredbe (EZ) br. 1005/2009 Europskog parlamenta i Vijeća o tvarima koje oštećuju ozonski sloj, s obzirom na kritične primjene halona (2) treba unijeti u Sporazum o EGP-u.
            
         
               (3)
            
            
               Uredbu Komisije (EU) br. 291/2011 od 24. ožujka 2011. o neophodnim laboratorijskim i analitičkim uporabama kontroliranih tvari koje nisu klorofluorougljikovodici u Uniji na temelju Uredbe (EZ) br. 1005/2009 Europskog parlamenta i Vijeća o tvarima koje oštećuju ozonski sloj (3) treba unijeti u Sporazum o EGP-u.
            
         
               (4)
            
            
               Uredbom (EZ) br. 1005/2009 stavlja se izvan snage Uredba (EZ) br. 2037/2000 Europskog parlamenta i Vijeća (4), koja je uključena u Sporazum o EGP-u, i koja se stoga treba staviti izvan snage sukladno Sporazumu o EGP-u.
            
         
               (5)
            
            
               Ne dovodeći u pitanje budući razvoj Zajedničkog odbora EGP-a, trebalo bi imati na umu da Uredba (EZ) br. 450/2008 Europskog parlamenta i Vijeća od 23. travnja 2008. o Carinskom zakoniku Zajednice (Modernizirani carinski zakonik) (5) nije uključena u Sporazum o EGP-u. Upućivanje na ovu Uredbu se stoga ne bi trebalo primjenjivati.
            
         
               (6)
            
            
               Prilog XX. Sporazumu o EGP-u trebalo bi stoga na odgovarajući način izmijeniti,
            
         ODLUČIO JE:
   Članak 1.
   Prilog XX. Sporazumu o EGP-u mijenja se kako slijedi:
   
               1.
            
            
               Tekst točke 21.aa (Uredba (EZ) br. 2037/2000 Europskog parlamenta i Vijeća) zamjenjuje se sljedećim:
               „32009 R 1005: Uredba (EZ) br. 1005/2009 Europskog parlamenta i Vijeća od 16. rujna 2009. o tvarima koje oštećuju ozonski sloj (SL L 286, 31.10.2009., str. 1.), kako je izmijenjena:
               
                           —
                        
                        
                           
                              32010 R 0744: Uredba Komisije (EU) br. 744/2010 od 18. kolovoza 2010. (SL L 218, 19.8.2010., str. 2.).
                        
                     Odredbe Uredbe, za potrebe ovog Sporazuma, sadrže sljedeće prilagodbe:
               
                           (a)
                        
                        
                           Upućivanja na Uredbu (EZ) br. 450/2008 Europskog parlamenta i Vijeća od 23. travnja 2008. o Carinskom zakoniku Zajednice (Modernizirani carinski zakonik) ne primjenjuju se.
                        
                     
                           (b)
                        
                        
                           Članak 8. stavak 4. i članak 5. točka (b) ne primjenjuju se.
                        
                     
                           (c)
                        
                        
                           S obzirom na države EFTA-e, riječi ‚količine za svaku primjenu, razdoblja važenja izuzeća i one korisnike koji ih mogu koristiti za te laboratorijske i analitičke primjene’ u članku 10. stavku 2. ne primijenjuju se.
                        
                     
                           (d)
                        
                        
                           Članak 10. stavak 6. ne primjenjuje se.
                        
                     
                           (e)
                        
                        
                           U članku 11. stavku 2. riječi ‚osim za članak 10. stavak 6.,’ umeću se iza riječi ‚članak 10. stavci od 3. do 7.’
                        
                     
                           (f)
                        
                        
                           Članak 11. stavak 5. ne primjenjuje se.
                        
                     
                           (g)
                        
                        
                           Članak 14. stavci 1., 3. i 4. ne primjenjuju se.
                        
                     
                           (h)
                        
                        
                           Poglavlje IV. ne primjenjuje se.
                        
                     
                           (i)
                        
                        
                           Odredbe koje se odnose na uvoz ili izvoz iz članka 24. ne primjenjuju se.
                        
                     
                           (j)
                        
                        
                           Članci 27. i 28. ne primjenjuju se.
                        
                     Države EFTA-e, na nacionalnoj razini, poduzimaju mjere potrebne za usklađivanje s odredbama Montrealskog protokola i s odgovarajućim mjerama u Uredbi (EZ) br. 1005/2009 Europskog parlamenta i Vijeća.”
            
         
               2.
            
            
               Iza točke 21.aa (Uredba (EZ) br. 1005/2009 Europskog parlamenta i Vijeća) umeće se sljedeća točka:
               
                           „21aaa.
                        
                        
                           
                              32011 R 0291: Uredba Komisije (EU) br. 291/2011 od 24. ožujka 2011. o neophodnim laboratorijskim i analitičkim uporabama kontroliranih tvari koje nisu klorofluorougljikovodici u Uniji na temelju Uredbe (EZ) br. 1005/2009 Europskog parlamenta i Vijeća o tvarima koje oštećuju ozonski sloj (SL L 79, 25.3.2011., str. 4.).”
                        
                     
         Članak 2.
   Tekstovi uredaba (EZ) br. 1005/2009, (EU) br. 744/2010 i (EU) br. 291/2011 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 1. studenoga 2012., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (6).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 26. listopada 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 286, 31.10.2009., str. 1.
   
      (2)  SL L 218, 19.8.2010., str. 2.
   
      (3)  SL L 79, 25.3.2011., str. 4.
   
      (4)  SL L 244, 29.9.2000., str. 1.
   
      (5)  SL L 145, 4.6.2008., str. 1.
   
      (6)  Ustavni zahtjevi nisu navedeni.